# Figueroles

    Este article és sobre el municipi de l'Alcalatén, per al dels Serrans vegeu Figueroles de Domenyo
Figueroles és un municipi valencià de la comarca de l'Alcalatén, a la província de Castelló. Fita amb els municipis de Llucena, Les Useres, Costur i L'Alcora.
| Llucena | Llucena | Les Useres |
| Llucena | | Costur L'Alcora |
| Llucena | L'Alcora Llucena | L'Alcora |

## Geografia

El terme municipal és travessat pel riu Llucena. El paisatge és muntanyós i típicament mediterrani, de bosc baix i camps d'oliveres i ametlers. Té una altitud mitjana és de 370 msnm i hi predomina el clima mediterrani.

## Història

Va pertànyer a la Tinença de l'Alcalatén. Després de la conquesta cristiana, Jaume I (1208-1276) concedí el domini jurisdiccional, cap al 1233, a Ximeno II d'Urrea, qui l'havia pres; continuà el senyoriu dins la família, que reuní posteriorment el títol de comtes d'Aranda, fins a l'extinció dels senyorius en 1818. En 1602 es constituí com a parròquia i l'any 1726 va segregar-se de Llucena i es convertí en un municipi independent.

## Economia

L'activitat principal del municipi és la indústria taulellera, i les activitats terciàries i agrícoles hi tenen menor entitat. S'hi cultiven ametles, olives i hortalisses.

## Política i Govern
### Composició de la Corporació Municipal

El Ple de l'Ajuntament està format per 7 regidors. En les eleccions municipals de 26 de maig de 2019 foren elegits 6 regidors del Partit Popular (PP) i 1 del Partit Socialista del País Valencià (PSPV-PSOE).
Eleccions municipals de 26 de maig de 2019 - Figueroles :
| Candidatura | Candidatura | Candidatura | Cap de llista | Vots | Vots | Regidors |
| | Partit Popular | | Luis Gregori Herrando | 314 | 79,70% | 6 (-1) |
| | Partit Socialista del País Valencià-PSOE | | Adrián Conejos Aicart | 77 | 19,54% | 1 (+1) |
| | Vots en blanc | | | 3 | 0,76% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 394 | 100 % | 7 |
| | Vots nuls | Vots nuls | Vots nuls | 7 | 1,75% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 401 | 92,40%** | |
| Abstenció | Abstenció | Abstenció | Abstenció | 33* | 7,60%** | |
| Total cens electoral | Total cens electoral | Total cens electoral | Total cens electoral | 434* | 100 %** | |
| Alcalde: Luis Gregori Herrando (PP) (15/06/2019) Per majoria absoluta dels vots dels regidors |||||||
| Fonts: JEC, JEZ Castelló, Periòdic Ara. (* No són vots sinó electors. ** Percentatge respecte del cens electoral.) |||||||

### Alcaldia

Des de 2003 l'alcalde de Figueroles és Luis Gregori Herrando, de Partit Popular (PP).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Joaquín Martínez Castillo Pedro Herrando Bartoll | UCD UCD | 19/04/1979 17/08/1979 | n/d -- |
| 1983–1987 | Rafael Nebot Bernat | PSPV-PSOE | 28/05/1983 | -- |
| 1987–1991 | Rafael Nebot Bernat | PSPV-PSOE | 30/06/1987 | -- |
| 1991–1995 | Rafael Nebot Bernat | PSPV-PSOE | 15/06/1991 | -- |
| 1995–1999 | Rafael Nebot Bernat | PSPV-PSOE | 17/06/1995 | -- |
| 1999–2003 | Rafael Nebot Bernat | PSPV-PSOE | 03/07/1999 | -- |
| 2003–2007 | Luis Gregori Herrando | PP | 14/06/2003 | -- |
| 2007–2011 | Luis Gregori Herrando | PP | 16/06/2007 | -- |
| 2011–2015 | Luis Gregori Herrando | PP | 11/06/2011 | -- |
| 2015–2019 | Luis Gregori Herrando | PP | 13/06/2015 | -- |
| 2019-2023 | Luis Gregori Herrando | PP | 15/06/2019 | -- |
| Des de 2023 | Luis Gregori Herrando | PP | 17/06/2023 | -- |
| Fonts: Generalitat Valenciana |||||

## Demografia

La població figuerolenca ha fluctuat durant el segle XX amb tendència a la baixa. La seua indústria ceràmica ha conegut un cert auge que, a partir de l'expansió de la de l'Alcora, no sols ha aconseguit aturar la pèrdua de població sinó que esta va augmentar moderadament en els anys del boom econòmic.
A data de 2022, Figueroles tenia 518 habitants (INE).

## Monuments

* Casa dels col·legials. Del segle xvii, és la casa dels senyors del poble.
* Ermita i calvari.
* Església de Sant Mateu. Del segle xvii, construïda sobre altra anterior, d'un barroc rural i d'una sola nau amb capelles laterals. S'hi conserva una bona col·lecció de retaules en fusta del segle xvii, originals, així com llenços interessants: d'Ànimes (mal conservat, d'escola valenciana del segle xvii), Crucifix amb la Verge, Sant Joan i la Magdalena als costats (també del segle xvii), i Sant Bernat (de 1667, possiblement de Jeroni Jacint Espinosa).

## Festes i celebracions

* Dia del Crist. El primer dilluns als cinquanta dies de Pasqua.
* Sant Antoni. El 17 de gener.
* Sant Mateu. El 21 de setembre.

## Referències

* ↑ Junta Electoral Central «Resolución de 2 de julio de 2019, de la Presidencia de la Junta Electoral Central, por la que se procede a la publicación del resumen de los resultados de las elecciones locales convocadas por Real Decreto 209/2019, de 1 de abril, y celebradas el 26 de mayo de 2019, según los datos que figuran en las actas de proclamación remitidas por cada una de las Juntas Electorales de Zona. Provincias: Cantabria, Castellón, Ciudad Real, Córdoba, A Coruña, Cuenca, Gipuzkoa y Girona». Butlletí Oficial de l'Estat, 184, 02-08-2019, pàg. 84.134 [Consulta: 29 abril 2020].
* ↑ Junta Electoral de la Zona de Castelló «Relación de candidaturas proclamadas para las Elecciones Municipales de 26 de mayo de 2019» (pdf) (en castellà). Butlletí Oficial de la Província de Castelló. Diputació Provincial de Castelló [Castelló], 56, 30-04-2019, pàg. 25. inserció 01868-2019-U [Consulta: 19 juny 2019].
* ↑ Ara. «Eleccions municipals 2019. Resultats a Figueroles», 26-05-2019. [Consulta: 31 març 2020].
* 1 2 Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Figueroles. Històric de Govern Local». Portal d'informació ARGOS. [Consulta: 29 novembre 2020].
* ↑ «Instituto Nacional de Estadística». [Consulta: 18 març 2023].

## Enllaços externs

* País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..